A vha na haya vho hanganea?

Vha kha muhubulo wa Mudzimu ...

Arali vha tshi nga vhaṅwe vha zwigidi kha shango ḽashu, vha tshi dzula zwiṱaraṱani vha si na tshirunzi na ṱhonifho, Bivhili i vha fulufhedzisa uri Mudzumu u a vha funa nahone u na ndavha navho.

Pfulufhedziso ya Mudzimu

Ha nga haṱuli nga u sedza tshifhaṱuwo tsha muthu

kana nga u tevhela tshele;

a tshi haṱula ha nga ṱaluli vhaheḓana,

u ḓo tsireledza pfanelo dza vhatshinyali.

YESAYA 11:3b-4a

Ndi ḓo livhuha Muṋe washu zwinzhi,

nda mu renda ho kuvhanganiwa.

Ú tika mushai,

a mu tshidza zwanḓani zwa vha mu haṱulelaho lufu.

DZIPHISALEMA 109:30-31

Yesu u vhuedzedza tshirunzi tsha avho vha ṱhupheaho

“Mashudu inwi ni si na tshaṋu;

muvhuso wa Mudzimu ndi waṋu!

Mashudu inwi ni na nḓala;

ni ḓo fushwa!

Mashudu inwi ni lilaho zwino;

ni ḓo takala!”

LUKASI 6:20b-21

Yesu o fana na mushai

Vhuthu ha Muṋe washu Yesu Khristo na inwi ni a vhu ḓivha: Naho o vha e mupfumi o vha mushai a tshi itela inwi, uri nga vhushai hawe inwi ni pfume.

2 VHAKORINTA 8:9

Arali Mudzimu e na rine ri nga amba nga vhuḓifulufheli:

Ndi amba nga mbilu yanga yoṱhe,

ndi ri:

Muṋe washu, ndi nnyi ane a nga Iwe?

U lamulela muheḓana kha wa maanḓa,

mutshinyali wa mu lamulela

zwanḓani zwa muṱanguli.

DZIPHISALEMA 35:10

“Musi vhashai na vhaheḓana vha tshi lila maḓi

a si vhe hone,

mikulo yavho ya tou oma nga ḓora,

ndi hone Nṋe Yahavee

ndi tshi ḓo fhindula thabelo yavho,

Nṋe Mudzimu wa Israele ndi nga si vha laṱedze.”

YESAYA 41:17

Yesu u humbula vhashai na vha si na haya kha thabelo:

“U ri fhe ṋamusi vhuswa hashu ho ri eḓanaho.”

MATIOSI 6:11

*Vese dza maṅwalwa dzo dzhiiwaho kha Bivhili ya Tshivenḓa ya 1998.

Zwo ganḓiswa na u phaḓaladzwa nga vha Bible Society of South Africa.

www.biblesociety.co.za

Bibles and audio Bibles are available on the BibleSA-app